CELEX: 32020R1418
Language: lv
Date: 2020-10-06 00:00:00
Title: Komisijas Īstenošanas regula (ES) 2020/1418 (2020. gada 6. oktobris) par atļauju pārziepjotu paprikas (Capsicum annuum) ekstraktu (kapsantīnu) izmantot par barības piedevu gaļas cāļiem, mazāk izplatītu sugu gaļas mājputniem, dējējvistām un mazāk izplatītu sugu dējējmājputniem (Dokuments attiecas uz EEZ)

8.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 326/7
               
            
         KOMISIJAS ĪSTENOŠANAS REGULA (ES) 2020/1418
         (2020. gada 6. oktobris)
         par atļauju pārziepjotu paprikas (Capsicum annuum) ekstraktu (kapsantīnu) izmantot par barības piedevu gaļas cāļiem, mazāk izplatītu sugu gaļas mājputniem, dējējvistām un mazāk izplatītu sugu dējējmājputniem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Regulas (EK) Nr. 1831/2003 10. panta 2. punktā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
                  
               
                     (2)
                  
                  
                     Pārziepjotu paprikas (Capsicum annuum) ekstraktu (kapsantīns) saskaņā ar Direktīvu 70/524/EEK tika atļauts bez termiņa ierobežojuma izmantot par mājputnu barības piedevu, kas klasificēta grupā “krāsvielas, ieskaitot pigmentus” (sadaļā “karotinoīdi un ksantofili”). Vēlāk šī piedeva saskaņā ar Regulas (EK) Nr. 1831/2003 10. panta 1. punkta b) apakšpunktu kā esošs barības līdzeklis tika ierakstīta Lopbarības piedevu reģistrā.
                  
               
                     (3)
                  
                  
                     Saskaņā ar Regulas (EK) Nr. 1831/2003 10. panta 2. punktu, kas lasāms kopā ar tās 7. pantu, tika iesniegts pieteikums uz pārziepjota paprikas (Capsicum annuum) ekstrakta (kapsantīna) kā gaļas cāļu, mazāk izplatītu sugu gaļas mājputnu, dējējvistu un mazāk izplatītu sugu dējējmājputnu barības piedevas atkārtotu izvērtēšanu. Pieteikuma iesniedzējs lūdza minēto piedevu klasificēt piedevu kategorijā “organoleptiskās piedevas” un funkcionālajā grupā “krāsvielas: ii) vielas, kas, ja tās izbaro dzīvniekiem, piešķir krāsas dzīvnieku izcelsmes pārtikai”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2020. gada 29. janvāra atzinumā (3) secināja, ka pārziepjots paprikas (Capsicum annuum) ekstrakts neatstāj nelabvēlīgu ietekmi ne uz dzīvnieku veselību, ne patērētāju drošību, ne vidi, ja tas tiek lietots, ievērojot piedāvātos lietošanas nosacījumus. Tā norādīja, ka šo secinājumu par pārziepjota paprikas (Capsicum annuum) ekstrakta drošumu var ekstrapolēt uz mazāk izplatītu sugu gaļas mājputniem un dējējmājputniem. Tā arī secināja, ka aktīvā viela ir viskoza pasta, tāpēc operatori nebūs eksponēti aktīvajai vielai ieelpojot. Pieteikuma iesniedzējs atzīst, ka aktīvā viela var kairināt ādu un acis. Tāpēc Komisija uzskata, ka tad, ja nevar izslēgt toksiskumu, kas rodas, vielu ieelpojot, ādas/acu kairinājumu vai ādas sensibilizāciju, būtu jāīsteno pienācīgi aizsardzības pasākumi, lai nepieļautu nelabvēlīgu ietekmi uz cilvēka veselību, jo īpaši uz piedevas lietotājiem, arī tad, ja piedeva tiek lietota preparāta veidā. Iestāde turklāt secināja, ka piedeva ir iedarbīga, jo tā var iekrāsot broileru ādu un olas dzeltenumu. Šis secinājums tiek ekstrapolēts arī uz mazāk izplatītu sugu gaļas mājputniem un dējējmājputniem. Iestāde neuzskata, ka būtu jānosaka īpašas prasības attiecībā uz uzraudzību pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās Eiropas Savienības references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     Pārziepjota paprikas (Capsicum annuum) ekstrakta (kapsantīna) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo piedevu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Nekaitīguma apsvērumi neliek attiecīgās vielas atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
                  
               
                     (7)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto vielu, kas klasificēta piedevu kategorijā “organoleptiskās piedevas” un funkcionālajā grupā “krāsvielas: ii) vielas, kas, ja tās izbaro dzīvniekiem, piešķir krāsas dzīvnieku izcelsmes pārtikai”, ir atļauts izmantot par dzīvnieku barības piedevu ar pielikumā noteiktajiem nosacījumiem.
         
         
            2. pants
            
               1.   Tādu pielikumā specificēto vielu un šo vielu saturošos premiksus, kas ražoti un marķēti pirms 2021. gada 27. aprīļa saskaņā ar noteikumiem, kuri bija piemērojami pirms 2020. gada 27. oktobra, arī turpmāk drīkst laist tirgū un izmantot, līdz beidzas esošie krājumi.
            
            
               2.   Tādus pielikumā specificēto vielu saturošus barības maisījumus un barības sastāvdaļas, kuri paredzēti produktīviem dzīvniekiem un ir ražoti un marķēti pirms 2021. gada 27. oktobra saskaņā ar noteikumiem, kas bija piemērojami pirms 2020. gada 27. oktobra, arī turpmāk drīkst laist tirgū un izmantot, līdz beidzas esošie krājumi.
            
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 6. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Padomes Direktīva 70/524/EEK (1970. gada 23. novembris) par barības piedevām (OV L 270, 14.12.1970., 1. lpp.).
         
            (3)  EFSA Journal 2020; 18(2):6023.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           Kopējais karotinoīdu saturs miligramos aktīvajā vielā uz kg kompleksās barības ar mitruma saturu 12 %
                        
                     
                  
                        
                           Kategorija: organoleptiskās piedevas. Funkcionālā grupa: krāsvielas. ii) vielas, kas, ja tās izbaro dzīvniekiem, piešķir krāsas dzīvnieku izcelsmes pārtikai
                        
                     
                  
                        2a160c
                     
                     
                        Pārziepjots paprikas ekstrakts (kapsantīns)
                     
                     
                        
                           Piedevas sastāvs
                        
                        Pārziepjots ekstrakts, kas iegūts no kaltētiem Capsicum annuum L. augļiem, kuri bagāti ar kapsantīnu.
                        Benzols ≤ 2 mg/kg
                        Heksāns ≤ 130 mg/kg
                        Kapsaicīns ≤ 250 mg/kg
                     
                     
                        Gaļas cāļi
                     
                     
                        —
                     
                     
                        —
                     
                     
                        40
                     
                     
                        
                                    1.
                                 
                                 
                                    Piedevas un premiksa lietošanas norādījumos norāda glabāšanas nosacījumus un noturību pret karstumapstrādi.
                                 
                              
                                    2.
                                 
                                 
                                    Piedevas marķējumā un premiksu marķējumā norāda, kāds ir kopējais piedevā esošo karotinoīdu saturs.
                                 
                              
                                    3.
                                 
                                 
                                    Pārziepjotu paprikas ekstraktu (kapsantīnu) laiž tirgū un izmanto par piedevu preparāta veidā.
                                 
                              
                                    4.
                                 
                                 
                                    Ja pārziepjotu paprikas ekstraktu (kapsantīnu) maisa ar citiem atļautiem karotinoīdiem un/vai ksantofiliem, kopējais karotinoīdu un/vai ksantofilu saturs kompleksajā barībā nepārsniedz 80 mg/kg.
                                 
                              
                                    5.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt tās lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, t. sk. acu un ādas aizsarglīdzekļus.
                                 
                              
                     
                        27.10.2030.
                     
                  
                        Mazāk izplatītu sugu gaļas mājputni
                     
                     
                        —
                     
                     
                        —
                     
                     
                        40
                     
                  
                        Dējējvistas
                     
                     
                        —
                     
                     
                        —
                     
                     
                        40
                     
                  
                        
                           Aktīvās vielas raksturojums
                        
                        Pārziepjots kaltētu C. annuum L. augļu ekstrakts.
                        Kopējais karotinoīdu saturs: 25–90 g/kg
                        Kapsantīns ≥ 35 % no kopējā karotinoīdu satura.
                        Kapsantīna CAS numurs: 465-42-9
                        Kapsantīna Einecs Nr.: 207-364-1
                        Viskoza pasta
                     
                     
                        Mazāk izplatītu sugu dējējmājputni
                     
                     
                        —
                     
                     
                        —
                     
                     
                        40
                     
                  
                        
                           Analītiskā metode
                            (1)
                        
                        Kapsantīna noteikšanai barības piedevā, premiksos un dzīvnieku barībā:
                        
                                    —
                                 
                                 
                                    augstas izšķirtspējas šķidrumhromatogrāfija kopā ar detektēšanu redzamajā gaismā (HPLC-Vis)
                                    Kopējā karotinoīdu un ksantofilu satura noteikšanai barības piedevā:
                                 
                              
                                    —
                                 
                                 
                                    Komisijas Regula (ES) Nr. 231/2012, atsaucoties uz FAO JECFA monogrāfiju Nr. 5
                                    “Paprika extract” (2008), Combined Compendium for Food Additive Specifications
                                    
                                    Kopējā karotinoīdu un ksantofilu satura noteikšanai premiksos un barībā:
                                 
                              
                                    —
                                 
                                 
                                    šķidrumhromatogrāfija kopā ar detektēšanu redzamajā gaismā (LC-Vis) – AOAC oficiālā metode
                                    970.64
                                 
                              
                  
               (1)  Sīkāka informācija par analītiskajām metodēm ir references laboratorijas vietnē: https://ec.europa.eu/jrc/en/eurl/feed-additives/evaluation-reports.